钦定古今图书集成/明伦汇编/氏族典/第117卷 > 《廖用贤尚友录》 > 陈平
## 钦定古今图书集成/明伦汇编/氏族典/第117卷 > 《廖用贤尚友录》 > 陈平

按《汉书陈平传》：“平，阳武户牖乡人，家贫，为人长大，美
色。户牖富人张负有女孙，五嫁夫辄死，平欲得之。负
见平，谓子仲曰：‘固有美如陈平长贫者乎’？卒与女里
中社。平为宰，分肉甚均。父老曰：‘善陈孺子之为宰’。平
曰：‘嗟乎！使平得宰天下，亦如此肉矣’！陈涉起事，魏王
咎为太仆，或谗之，亡去。项羽至河上，平往归之，从入”
破秦，赐爵卿。殷王反楚，项羽以平为信武君。击殷降，
拜都尉。汉攻下殷，项王将诛定殷者，平惧，走降汉，因
魏无知，见。汉王说之，拜都尉参乘，典护军。彭城败还，
以平为亚将。绛灌谗平，召问，拜护军中尉，尽护诸将。
楚围汉荥阳，平纵反间，项王疑亚父。汉六年，人告韩
信反，平请上伪游云梦，缚之，还雒阳，封户牖侯，更封
曲逆侯。平自初从至“天下定”，凡六出奇计。高帝崩，请
宿卫，太后以为郎中令。惠帝六年，为左丞相。王陵谢
病，徙右丞相。吕后崩，平与太尉勃合谋诛诸吕。文帝
立，以为相，让勃，于是勃为右丞相，平为左丞相。勃谢
病，平颛为丞相。孝文二年薨，谥献侯。